השרפה בחתונה בעיראק (2023)

השרפה בחתונה בעיראק (2023) ארעה ב-26 בספטמבר 2023, בסביבות השעה 22:45 (UTC+03:00), השרפה פרצה באולם האירועים "אל הית'ם" במהלך חתונה נוצרית עיראקית בעיר קרקוש , שבנפת אל-חמדניה , במחוז נינוה בצפון עיראק.<ref></ref> השרפה נגרמה כתוצאה מהפעלת אבוקות פירוטכניות וזיקוקים בתוך האולם. הערכה שמתוך 1,000 המוזמנים שהיו במקום, לפחות 114 נהרגו, ולפחות 150 נפצעו.

== רקע ==
האזור שבו התרחשה השרפה נכבש על ידי המדינה האסלאמית ב-2014, ועד ששוחרר בקרב על מוסול (2016–2017) על ידי כוחות צבא עיראק שנתמכו בצבא ארצות הברית ב-2016, נגרם נזק כבד לערי האזור, כתוצאה מכך חלה הגירה מאסיבית של אוכלוסיית האזור לאירופה, אוסטרליה וקנדה. לעיראק יש היסטוריה של תאונות, שנגרמו כתוצאה מאי הקפדה על תקנות בטיחות הציבור, כגון השרפה בבית חולים בבגדד ב-2021, וטביעת המעבורת ליד העיר מוסול ב-2019.

== השרפה ==
על פי הערכות, 1,000 מוזמנים היו נוכחים בחתונה.<ref></ref> עדי ראייה ספרו, שהשרפה החלה לאחר הדלקת האבוקות כאשר הזוג הנשוי החל לרקוד. ניצוצות מהאבקות הציתו עיטורים שהיו תלויים מהתקרה. העיטורים הבוערים שנפלו הציתו אש שהתפשטה במהירות לחומרים דליקים אחרים על השולחנות.<ref></ref> צילומי וידאו מתוך המקום הראו זיקוקים שנורו מהרצפה והציתו חלקים מהתקרה בזמן שהחתן והכלה רקדו את סלואו שלהם.<ref></ref>

אבי החתן ציין כי לא היו מטפים או אמצעי בטיחות אחרים באולם. מסיבות לא ידועות, התאורה כבתה, דבר שהקשה על האורחים להימלט מהאולם. הגג "עלה באש תוך שלוש שניות" והתמוטט על האנשים שהיו בתוך האולם. כדי לעזור לאנשים להתפנות מהבניין במהירות, דחפור הרס חלקים מהחומה המקיפה אותו.<ref name="NYT inferno"></ref>

== נפגעים ==
לדברי סגן מושל נינוה חסן אל-אלאק, 114 בני אדם מתו במקום, ולפחות 150 נפצעו.<ref></ref> מתוך 114 ההרוגים, כ-30 זוהו על ידי קרובי משפחה ולשאר נדרש זיהוי DNA עקב הכוויות.<ref></ref> הפצועים הועברו לבתי חולים סמוכים. עיתונאי עיראקי דיווח שבבתי החולים לא היה מספיק ציוד רפואי לטיפול בנפגעים הרבים. מבין הנפגעים, רובם נשרפו לחלוטין בעוד שפצועים רבים הגיעו עם 50%–60% כוויות.<ref name=":2"></ref> בניגוד לדיווחים הראשוניים, החתן והכלה שרדו.

== החקירה ==
ראש ממשלת עיראק מוחמד שיאע א-סודאני אמר שתוקם ועדת חקירה. הוא הורה לכל הרשויות הרלוונטיות להגביר את בדיקת המבנים והעמידה בנוהלי הבטיחות.<ref></ref> שר הפנים עבדול אמיר אל-שמארי הצהיר כי יש לפרסם את תוצאות החקירה תוך זמן קצר בסמוך לאירוע השריפה.<ref name="CNN graveyard"></ref>

הרשויות ייחסו את התפשטות השרפה לעובדה שחלקו החיצוני של אולם החתונות היה מכוסה בחיפוי "פאנל סנדוויץ'" דליק ביותר, שעלותו נמוכה. גם בשרפה בבית החולים בבגדד ב-2021 חומר החיפוי מסוג "פאנל סנדוויץ" היה הגורם שהאיץ את התפשטות השרפה ומוצר זה נאסר לשימוש בעיראק.<ref></ref> השימוש בסוג פאנלים זה המהווים חומרי בניין דליקים היה בניגוד לתקנות הבטיחות.<ref></ref><ref name=":0"></ref> הבעירה של לוחות הפאנלים האלה, שהכילו פלסטיק, סייעה לאש להתפשט מהר מאוד ובנוסף הם שחררו גם גזים רעילים. <ref></ref>

== תגובות ==
כוחות הביטחון עצרו עשרה מעובדי האולם, את הבעלים ושלושה אחראים לזיקוקים.<ref name="BBC around 100"></ref> ראש הממשלה אל סודאני הכריז על שלושה ימי אבל לאומי.<ref name="BBC around 100" /> ב-28 בספטמבר הוא ביקר בקראקוש כדי לבקר את הפצועים ואת משפחות הקורבנות.<ref></ref> נוצרים עיראקים האשימו את השלטונות בכך שהתאונה נגרמה כתוצאה מהשחיתות השלטונית ובגישה הרופסת לביטחון הציבור.<ref name="Reuters political rot"></ref>

== ראו גם ==
* אסון שריפת בית החולים בעיראק (2021)
* השרפה במועדון קיס בסנטה מריה, ברזיל
* השריפה בחתונה בכווית (2009)

== קישורים חיצוניים ==
* 
* 
* 
* 
* 
* 
* 

== הערות שוליים ==

קטגוריה:אסונות ב-2023
קטגוריה:אסיה: שרפות
קטגוריה:עיראק: היסטוריה
קטגוריה:2023 בעיראק